|  |  |  |  |  |
| --- | --- | --- | --- | --- |
| Številka: | 43001-412/2021-15 |  | oznaka naročila: | A-181/21 G  |
| Datum: | 06.10.2021 |  | MFERAC: | 2431-21-001537/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Ureditev regionalne ceste Lesično - Podsreda od km 4+770 - km 5+040, z ureditvijo križišča »Kozje« v km 4+810** |

**JN006588/2021-B01 - A-181/21; datum objave: 28.09.2021**

**Datum prejema: 06.10.2021   12:35**

**Vprašanje:**

Spoštovani,
kot ponudnik večkratno izpolnjujemo vse zahteve poglavja 3.2.3 Tehnična in strokovna sposobnost ... razen (ne popolnoma) v delu "... izvedba premostitvenega objekta s svetlo razpetino med zunanjimi oporniki vsaj 7,5 m".
Kot za podjetje, kakor tudi za vodjo gradnje razpolagamo z referenco premostitvenega objekta, na lokalni ali državni cesti, s prečno razpetino 8,20 m med krajnima robovoma AB vencev in vzdolžno razpetino 7,00 m, merjeno med osema opornikov. Ta premostitveni objekt vsebuje vse bistvene elemente, kot objekt, ki je predmet vašega razpisa.
Smatramo, da smo kljub majhni razliki med vašo zahtevano in našo izvedeno referenco, usposobljen ponudnik za kvalitetno izvedbo predmetnega razpisa. Prav tako menimo, da imajo ostali pogoji poglavja 3.2.3 večjo težo pri dokazovanju usposobljenosti, katere pa večkratno izpolnjujemo.
Glede na to, da je v vašem interesu pridobiti čim več ponudb usposobljenih ponudnikov in posledično konkurenčnejšo ceno vas prosimo, da omilite predmetni pogoj in priznate usposobljenost tudi z našo zgoraj navedeno referenco. Hvala, lp

**Odgovor:**

Naročnik razpisne dokumentacije ne bo spreminjal. Pogoji za sodelovanje so zahtevani sorazmerno z zahtevnostjo predmetnega javnega naročila.